**Základná škola, Školská 11, 935 32 Kalná nad Hronom**

**ŠKOLSKÝ PORIADOK**

Článok I

Všeobecné ustanovenia

1. Školský poriadok podrobne špecifikuje a upresňuje zákon MŠ SR č. 245/2008 Z.z. o výchove a vzdelávaní (školský zákon). Je definovaný ako záväzný základný vnútroškolský dokument, ktorý v nadväznosti na záväzné právne normy a pedagogicko-organizačné predpisy o organizácii vyučovania obsahuje pravidlá správania sa žiakov, ich práva a povinnosti vyplývajúce z poslania a úloh školy, z organizácie výchovno-vzdelávacej činnosti, upravuje vzájomné medziľudské vzťahy v škole.

2. Školský poriadok základnej školy je vypracovaný v súlade so zákonom č. 245/2008 Z.z.

o výchove a vzdelávaní (školský zákon) a o zmene a doplnení niektorých zákonov v znení neskorších predpisov; zákonom č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov; vyhláškou MŠ SR č. 231/2009 Z. z. o podrobnostiach o organizácii školského roka na základných školách, na stredných školách, na stredných umeleckých školách, na odborných učilištiach a na jazykových školách; vyhláškou MŠ SR č. 320/2008 Z.z. o základnej škole; pedagogicko-organizačnými pokynmi MŠ SR na aktuálny školský rok; Dohovorom o právach dieťaťa; metodickým pokynom č. 7/2006-R k prevencii a riešeniu šikanovania žiakov v školách a školských zariadeniach; metodickým pokynom č. 22/2011 na hodnotenie žiakov základnej školy; plánom práce školy schváleným na aktuálny školský rok.

3. Školský poriadok je interná školská norma, ktorá je záväzná pre žiakov, pedagogických a nepedagogických zamestnancov školy a zákonných zástupcov žiakov školy.
a) Žiakom školy sa myslí osoba (chlapec alebo dievča) riadne zapísaná a prijatá do školy rozhodnutím riaditeľa školy a zúčastňujúca sa organizovaného výchovno-vzdelávacieho procesu(vyučovania).
b) Pedagogickým zamestnancom sa myslí učiteľ v zamestnaneckom pomere k škole vyučujúci jednotlivé predmety, alebo vedúci záujmového útvaru (krúžku).
c) Nepedagogickým zamestnancom sa myslí osoba v zamestnaneckom pomere k škole vykonávajúca inú ako pedagogickú činnosť (hospodárka školy, školník, upratovačky, iní zamestnanci).

d) Zákonným zástupcom žiaka sa myslí osoba, ktorá podľa príslušných právnych predpisov zastupuje neplnoletého žiaka, zvyčajne sa jedná o rodičov alebo opatrovníkov dieťaťa.

4. Školský poriadok je súhrn pravidiel, ktorými sa riadi každý žiak v škole, i na všetkých akciách organizovaných školou. Žiak sa správa v škole slušne, v duchu porozumenia, znášanlivosti a priateľstva, dbá na pokyny pedagogických

pracovníkov, podľa svojich schopností sa pripravuje na vyučovanie a dodržiava školský poriadok. Žiak sa správa aj mimo vyučovania tak, aby neporušoval zásady spolunažívania a mravné normy spoločnosti.

Článok II

Organizácia vyučovania

1. Vyučovací proces sa riadi platným rozvrhom hodín, ktorý schválil riaditeľ školy po prerokovaní v pedagogickej rade a je umiestnený v každej triede.

2. Rozvrh hodín je povinný rešpektovať každý žiak, pedagogický zamestnanec a ostatní zamestnanci, ako aj zákonní zástupcovia žiakov.

3. Vyučovacia hodina trvá 45 minút, začína a končí zvonením.

4. Vyučovací proces je organizovaný v triedach, učebniach, odborných učebniach, telocvični a areáli školy podľa rozpisu a spôsobom schváleným vedením školy.

5. Pred začiatkom vyučovania a počas prestávok vykonávajú dozor na chodbách pedagogickí zamestnanci školy podľa schváleného harmonogramu.

6. Vyrušovať žiakov a pedagógov počas vyučovania nie je dovolené.

7. Časový harmonogram dňa:

 7,30 – 7,55 – príchod žiakov do školy, príprava na vyučovanie

 8,00 – 13,15 hod. – vyučovanie podľa určeného rozvrhu,

 13,15 – 15,00 hod. – záujmová činnosť (krúžky) pre prihlásených žiakov

8. Vyučovacie hodiny:

 1. hodina 8,00-8,45

 2. hodina 8,50-9,35

 3. hodina 9,50-10,35

 4. hodina 10,45-11,30

 5. hodina 11,40-12,25

 6. hodina 12,30-13,15

9. Prestávky:

 po 1. hodine 8,45-8,50

 po 2. hodine 9,35-9,50

 po 3. hodine 10,35-10,45

 po 4. hodine 11,30-11,40

 po 5. hodine 12,25-12,30

Článok III

Všeobecné práva žiaka

1. Každý žiak má právo na rovnoprávny prístup ku vzdelávaniu.

2. Každý žiak má právo na vzdelávanie v materinskom jazyku.

3. Každý žiak bez rozdielu rasy, pohlavia, reči, náboženstva, politického alebo iného presvedčenia, národného alebo sociálneho pôvodu, majetkového alebo iného postavenia jeho rodiča má právo na bezplatné vzdelávanie v súlade s právnymi predpismi SR.

4. Každý žiak má právo na vzdelanie zamerané na vývoj jeho osobnosti, rozvoj jeho talentu,

rozumových a fyzických schopností, na individuálny prístup rešpektujúci jeho schopnosti a

možnosti, nadanie a zdravotný stav.

5. Každý žiak má právo na výchovu a vzdelávanie v bezpečnom a hygienicky vyhovujúcom

prostredí.

6. Každý žiak má právo na organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny.

7. Každý žiak má právo na úctu k jeho vierovyznaniu, svetonázoru, národnostnej a etnickej

príslušnosti.

8. Každý žiak má právo na bezplatné zapožičanie učebníc a učebných textov na povinné vyučovacie predmety. Má právo na zabezpečenie prístupu k informáciám osožným pre jeho duševný, morálny a sociálny rozvoj. Má právo na ochranu pred informáciami, ktoré by mu mohli škodiť.

9. Každý žiak má právo na informácie týkajúce sa jeho osoby a jeho výchovno-vzdelávacích

výsledkov. Žiak má právo byť oboznámený s kritériami, podľa ktorých je hodnotený a poznať

výsledok hodnotenia.

10. Žiak so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám a na

vytvorenie nevyhnutných podmienok, ktoré túto výchovu a vzdelávanie umožňujú.

11. Žiak má právo vyjadriť primeraným a slušným spôsobom svoj názor na veci, ktoré sa ho týkajú. Má právo na ochranu súkromia a rodiny.

12. Žiak má právo na úctu k svojej osobe a na zabezpečenie ochrany pred fyzickým, psychickým a sexuálnym násilím, pred všetkými formami zneužívania a zanedbávania, nedbanlivým zaobchádzaním, pred sociálno-patologickými javmi. Má právo na ochranu pred

kontaktom s narkotikami, psychotropnými a inými látkami. Má právo aj na využívanie preventívnych programov a na poskytovanie potrebnej podpory v uvedených oblastiach.

13. Žiak má právo na poskytovanie poradenstva a služieb spojených s výchovou a vzdelaním. Ak sa žiak ocitne v ťažkostiach alebo má osobné problémy, má právo požiadať o pomoc triedneho učiteľa, výchovného poradcu, asistenta učiteľa, špeciálneho pedagóga, koordinátora drogovej prevencie.

14. Žiak má právo požiadať o pomoc vyučujúceho, ak neporozumel prebratému učivu.

15. V odôvodnených prípadoch pri dlhodobej chorobe a pri rozvíjaní mimoriadneho talentu a

schopností má žiak právo na osobitnú starostlivosť.

16. Žiak má právo na slobodnú voľbu voliteľných a nepovinných predmetov v súlade so svojimi možnosťami, záujmami a záľubami.

Článok IV.

Všeobecné povinnosti žiaka

1. Žiak je povinný dodržiavať školský poriadok školy a ďalšie vnútorné predpisy školy alebo

školského zariadenia.

2. Žiak je povinný neobmedzovať svojím konaním práva ostatných osôb zúčastnených na výchove a vzdelávaní.

3. Žiak je povinný chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie.

4. Žiak je povinný chrániť pred poškodením učebnice, učebné texty a učebné pomôcky, ktoré

mu boli bezplatne zapožičané.

5. Žiak je povinný konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní.

6. Žiak je povinný ctiť si ľudskú dôstojnosť svojich spolužiakov a zamestnancov školy, alebo školského zariadenia.

7. Žiak je povinný rešpektovať pokyny zamestnancov školy alebo školského zariadenia, ktoré

sú v súlade so všeobecne záväznými právnymi predpismi, vnútornými predpismi školy a dobrými mravmi.

8. Je prísne zakázané šikanovať spolužiakov, vyjadrovať sa vulgárne, urážlivo a posmešne, vydierať, kradnúť a navzájom si ubližovať.

9. Ak žiak zistí stratu nejakej svojej veci, oznámi to triednemu učiteľovi, ktorý urobí ďalšie opatrenia. Po preverení straty uhradí poistenému žiakovi škodu poisťovňa. Škola nezodpovedá za stratu a odcudzenie vecí, ktoré nesúvisia s vyučovaním, prípadne nie sú bežným a obvyklým vybavením žiaka na vyučovanie.

10. Ak sa žiakovi stane úraz, alebo ak žiak cíti akútne zdravotné ťažkosti, ihneď to oznámi vyučujúcemu alebo triednemu učiteľovi, ktorý urobí ďalšie opatrenia.

11. Týždenníkov menuje ich triedny učiteľ. Ich povinnosti sú:

 -pred vyučovaním zotrieť tabuľu, pripraviť kriedy a iné pomôcky na vyučovanie

 -oznámiť prípadnú neprítomnosť učiteľa na hodine vedeniu školy do 10 minút od začiatku hodiny

 -na začiatku vyučovacej hodiny hlásiť neprítomných žiakov

 -cez prestávky vetrať, polievať kvety a utrieť tabuľu

 -po skončení vyučovania zotrieť tabuľu, zatvoriť okná a skontrolovať čistotu v triede.

12. Pravidlá správania sa žiakov v odborných učebniach a v telocvični určujú osobitné predpisy.

Článok V.

Dochádzka žiaka do školy

1. Žiak je povinný pravidelne sa zúčastňovať na výchove a vzdelávaní a riadne sa vzdelávať,

chodiť na vyučovanie včas podľa rozvrhu hodín. Povinne sa zúčastňuje činností, ktoré organizuje škola v čase vyučovania.

2. Žiak má možnosť prihlásiť sa do školského klubu detí a na záujmové útvary (krúžky), ktoré zriadila škola. Pre zaradených žiakov je dochádzka do ŠKD a do záujmových útvarov povinná.

3. Žiak prichádza do školy vhodne a čisto oblečený a upravený, bez výstredností.

4. Je neprípustné nosiť do školy symboly vyjadrujúce sympatie k rôznym skupinám a hnutiam propagujúcim rasizmus a iné protispoločenské hnutia. Táto záležitosť sa týka aj symbolov zobrazených na oblečení, alebo taške.

5. Žiak dbá v škole o svoju osobnú hygienu a nosí si do školy nevyhnutné hygienické potreby. Každý žiak má mať vlastné vrecko s hygienickými potrebami.

6. Žiak do školy nenosí predmety, ktoré nebude na vyučovaní potrebovať. Väčšie sumy peňazí, klenoty a ďalšie cenné veci nosí na vlastnú zodpovednosť. Škola neručí za ich stratu.

7. Užívanie drog a iných omamných látok, ich propagácia, pitie alkoholu a fajčenie je pre žiakov neprípustné. Je prísne zakázané nosiť tieto veci do školy. Žiak nesmie fajčiť a piť alkohol v areáli školy, ani na zastávke autobusu, ak tam čaká po skončení vyučovania.

8. Do školy žiaci nesmú nosiť veci, ktoré by mohli ohroziť zdravie, spôsobiť úraz, ohrozovať mravnú výchovu alebo veci, ktoré nesúvisia s vyučovaním. Je neprípustné prinášať do areálu

školy zbrane a výbušniny, zábavnú pyrotechniku a iné zdravie ohrozujúce veci.

9. Žiak môže vyučovanie vymeškať len pre chorobu, prípadne pri lekárom nariadenom zákaze jeho dochádzky do školy, z vážnych rodinných dôvodov, mimoriadne nepriaznivom počasí a prerušení premávky hromadnej dopravy, alebo pri jeho účasti na organizovanej športovej činnosti, na súťažiach a reprezentácii školy.

10. O uvoľnenie žiaka z vyučovania požiada zákonný zástupca:

a) pre vopred známu príčinu na jeden deň písomnou žiadosťou od triedneho učiteľa

b) na jeden až tri po sebe nasledujúce dni písomnou žiadosťou od triedneho učiteľa

c) na viac ako tri dni písomnou žiadosťou od riaditeľa školy.

11. Ak žiak odíde zo školy bez súhlasu učiteľa, považuje sa jeho neprítomnosť v škole za neospravedlnenú bez možnosti dodatočného ospravedlnenia.

12. Príčinu neprítomnosti žiaka jeho zákonný zástupca oznámi triednemu učiteľovi najneskôr do 48 hodín od momentu vzniku dôvodu neprítomnosti.

13. Za vzornú dochádzku môže byť žiakovi udelená pochvala triednym učiteľom.

14. Ospravedlnenie vymeškaných hodín urobí triedny učiteľ na základe lekárskeho potvrdenia o chorobe žiaka, alebo na základe riadneho písomného ospravedlnenia od zákonného zástupcu žiaka. V prípade, že neprítomnosť žiaka pokračuje v ďalšom kalendárnom mesiaci, rodič je povinný oznámiť triednemu učiteľovi pokračovanie neprítomnosti žiaka.

15. Neprítomnosť žiaka, ktorá trvá najviac tri po sebe nasledujúce vyučovacie dni, ospravedlňuje jeho zákonný zástupca písomne do troch pracovných dní po príchode do školy. Vo výnimočných a osobitne odôvodnených prípadoch (podozrenie zo záškoláctva, atď.) škola môže vyžadovať lekárske potvrdenie o chorobe žiaka alebo iný doklad, potvrdzujúci odôvodnenosť jeho neprítomnosti.

Ak neprítomnosť žiaka z dôvodu ochorenia trvá dlhšie ako tri po sebe nasledujúce vyučovacie dni, predloží žiak alebo jeho zákonný zástupca potvrdenie od lekára.

V prípade, že žiak do troch vyučovacích dní nepredloží ospravedlnenie svojej neprítomnosti, považuje sa jeho neprítomnosť za neospravedlnenú.

16. Ak žiak príde svojvoľne neskoro na začiatok vyučovania, vymeškané minúty zaznačené v triednej knihe sa spočítajú. Pri súčte 15 minút sa považuje za neospravedlnenú celá hodina.

17. Ak žiak počas školského polroka vymešká viac ako jednu tretinu vyučovacích hodín jednotlivého predmetu, môže vyučujúci požiadať o komisionálne preskúšanie vedomostí žiaka.

18. Pri vymeškaní viac ako 15 neospravedlnených hodín v jednom kalendárnom mesiaci škola oznámi túto skutočnosť príslušným úradom pre zanedbávanie povinnej školskej dochádzky dieťaťa.

19. Za neospravedlnené hodiny je žiakovi navrhnuté výchovné opatrenie, alebo znížená známka zo správania, a to nasledovne:

za 1 - 4 neospravedlnené hodiny - pokarhanie triednym učiteľom;

za 5 - 9 neospravedlnených hodín - pokarhanie riaditeľom školy;

za 10 - 25 neospravedlnených hodín - znížená známka zo správania na stupeň 2 –uspokojivé;

za 26 - 60 neospravedlnených hodín - znížená známka zo správania na stupeň 3 – menej uspokojivé;

za 60 a viac neospravedlnených hodín - znížená známka zo správania na stupeň 4 – neuspokojivé.

Článok VI.

Správanie žiaka počas vyučovacích hodín

1. Na každú vyučovaciu hodinu žiak prichádza načas, pripravený, s vypracovanými domácimi úlohami a so všetkými potrebnými pomôckami, vždy si nosí žiacku knižku, ktorú predkladá k zápisom známok, výchovných opatrení a informácií zákonnému zástupcovi.

2. V prípade, ak si žiak opakovane bez závažnejšieho dôvodu neprinesie na vyučovanie pomôcky, môže mu byť udelené niektoré z výchovných opatrení, alebo navrhnutá znížená známka zo správania.

3. Po zazvonení na vyučovaciu hodinu sedí žiak vo svojej triede na mieste určenom zasadacím poriadkom.

4. Počas vyučovacej hodiny žiak nesmie bez dovolenia opustiť triedu, školu, ani svoje miesto. Žiak rešpektuje pokyny učiteľa a pracuje podľa nich, svojím vyjadrovaním a správaním nenarúša priebeh vyučovacej hodiny, prácu učiteľa a spolužiakov. Ak chce odpovedať alebo sa na niečo spýtať, zdvihne ruku.

5. Keď vstúpi učiteľ na začiatku hodiny do triedy, žiaci na znak úcty vstanú a po pozdrave a pokyne vyučujúceho sa posadia.

6. Ak sa žiak na vyučovanie z vážnych dôvodov nemohol pripraviť, ospravedlní sa vyučujúcemu na začiatku hodiny.

7. Na hodine telesnej a športovej výchovy sa žiak prezlieka do cvičného úboru podľa pokynov učiteľa. Ak žiak nemôže zo zdravotných dôvodov cvičiť jeden deň, prinesie ospravedlnenie od rodičov. Pokiaľ nemôže cvičiť dlhšie ako jeden deň, musí vyučujúcemu predložiť potvrdenie od lekára. Žiak trpiaci alergiou, či iným dlhotrvajúcim zdravotným problémom predloží lekárske potvrdenie triednemu učiteľovi.

8. Žiak je povinný šetriť učebnice, školské potreby, udržiavať v čistote svoje miesto a všetky

spoločné priestory triedy a školy.

9. Každý žiak má chrániť pred poškodením školské zariadenie. Prípadné spôsobené škody je

povinný uhradiť zákonný zástupca žiaka podľa rozsahu zavinenia. Ak sa nezistí vinník, škodu nahradí kolektív triedy.

10. Tieto predpisy sa vzťahujú aj na akcie organizované školou, výchovné koncerty, školské výlety, exkurzie a podobne.

Článok VII.

Správanie žiaka počas prestávok

1. Prestávky sú určené podľa článku II., bod 10. tohto školského poriadku. Začiatok a koniec prestávky je oznámený zvonením.

2. Počas prestávky sa žiak pripraví na ďalšiu vyučovaciu hodinu, desiatuje slušne, nejde do cudzích tried, nenaháňa sa.

3. Počas všetkých prestávok žiak bez súhlasu učiteľa neopúšťa budovu školy. Správa sa tak, aby neohrozil svoju bezpečnosť a bezpečnosť svojich spolužiakov a zabránil tak prípadnému úrazu alebo poškodeniu majetku. Rešpektuje pokyny učiteľov vykonávajúcich dozor.

4. V prípade priaznivého počasia trávia žiaci veľkú prestávku na školskom dvore medzi pavilónmi. Žiakom je zakázané počas tejto prestávky zdržiavať sa na iných miestach ako vymedzenom priestore a liezť na stromy v areáli školy. Nezdržiavajú sa na atletickej dráhe.

5. Ak majú žiaci vyučovanie v odborných učebniach alebo v telocvični, vezmú si všetky svoje veci v triede, disciplinovane čakajú na vyučujúceho za zatvorenými dverami triedy, a potom sa pod dozorom vyučujúceho presunú na určené miesto.

6. Po zazvonení sa žiak bezodkladne vráti do svojej triedy, kde má na lavici pripravené pomôcky na nasledujúcu hodinu a posediačky čaká na príchod vyučujúceho.

Článok VIII.

Odchod žiaka zo školy

1. Pred odchodom z triedy alebo učebne si žiak skontroluje poriadok v okolí svojej lavice, vyloží stoličku, vrecká so školskými potrebami má zavesené.

2. Po skončení vyučovania žiaci upracú triedu, vezmú si svoje veci a organizovane podľa pokynov učiteľa sa presunú ku skriniam, kde sa prezujú a opúšťajú školskú budovu.

3. Po vyučovaní idú žiaci domov. Zdržiavať sa bez dozoru v budove a areáli školy je zakázané. Na popoludňajšiu krúžkovú činnosť je vstup do budovy povolený s vedúcim krúžku.

4. Žiak stravujúci sa v školskej jedálni si uloží veci pred jedálňou a disciplinovane čaká na vydanie stravy. Počas obeda dodržiava zásady kultúrneho stolovania, nerozpráva nahlas. Nie je dovolené obedovať počas prestávok pred skončením vyučovania.

5. Odhlásiť odber stravy v školskej jedálni je povinnosťou žiaka alebo jeho zákonného zástupcu, pri hromadných akciách odhlási žiakov triedny učiteľ. Odhlásenie zo stravy sa ohlasuje vopred, najneskôr do 7.30 hod. toho dňa, kedy žiak nebude prítomný.

6. Zo školského klubu detí môže žiak odísť len na písomné vyžiadanie zákonného zástupcu.

Článok IX

Závažné porušenia školského poriadku

1. Za závažné porušenie školského poriadku sa považuje:

1. vyjadrovanie sympatií k rôznym skupinám a hnutiam propagujúcim rasizmus, antisemitizmus, anarchizmus, fašizmus a iné protispoločenské hnutia
2. fajčenie v škole a areáli školy
3. užívanie, prechovávanie a propagácia drog, alkoholu a iných omamných látok
4. šikanovanie spolužiakov, vulgárne vyjadrovanie, vydieranie, krádež a telesné ubližovanie si navzájom
5. neslušné správanie voči pedagogickým i nepedagogickým pracovníkom školy
6. svojvoľný odchod zo školy
7. svojvoľné opustenie školy počas prestávok
8. nosenie vecí, ktoré by mohli ohroziť zdravie, spôsobiť úraz, ohrozovať mravnú výchovu
9. úmyselné poškodzovanie majetku školy .

2. Tieto porušenia prerokuje pedagogická rada na svojom zasadnutí a určí výchovné opatrenie.

3. Výchovné opatrenia podľa článku V., bod 19. za vymeškané neospravedlnené hodiny prerokuje pedagogická rada.

4. Zápisy v klasifikačnom zázname sleduje triedny učiteľ, podľa ich počtu a závažnosti udeľuje výchovné opatrenia.

Článok X.

Práva a povinnosti zákonného zástupcu

1. Zákonným zástupcom žiaka sa myslí osoba, ktorá podľa príslušných právnych predpisov zastupuje neplnoletého žiaka, zvyčajne sa jedná o rodičov alebo opatrovníkov dieťaťa na základe rozhodnutia príslušných úradov.

2. Zákonný zástupca má právo vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa školského zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti. Toto právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy.

3. Zákonný zástupca má právo na:

1. poskytnutie bezplatného vzdelávania v štátnych školách, v iných ako štátnych za úhradu
2. vzdelávanie svojho dieťaťa bez diskriminácie
3. informácie o škole
4. na prijatie svojho dieťaťa do základnej školy aj mimo školského obvodu, v ktorom má trvalé bydlisko so súhlasom riaditeľa školy
5. integrovanie svojho dieťaťa a teda individuálny prístup vo výchove a vzdelávaní
6. odklad začiatku povinnej školskej dochádzky svojho dieťaťa o jeden školský rok
7. povolenie pre svoje dieťa plniť povinnú školskú dochádzku mimo územia Slovenskej republiky
8. požiadať o komisionálne preskúšanie svojho dieťaťa, ak má pochybnosti o správnosti klasifikácie
9. úplné a presné informácie o výchovno-vzdelávacích výsledkoch žiaka, jeho dochádzke do školy
10. účasť na vzdelávacom procese po dohode s riaditeľom školy
11. oboznámenie s vnútorným poriadkom školy, upravujúcim práva a povinnosti žiaka
12. vyriešenie podnetov a sťažností
13. ospravedlniť svoje dieťa z vyučovania najviac na tri dni počas školského polroka písomnou formou
14. vydanie potvrdenia o návšteve školy, odpisu vysvedčenia, stravných lístkov a pod.

4. Zákonný zástupca je povinný:

a) prihlásiť školopovinné dieťa na zápis do školy a dbať o to, aby dochádzalo do školy pravidelne a včas, neplnenie tejto povinnosti bude oznámené príslušným úradom a sankcionované

1. oznámiť spôsob plnenia povinnej školskej dochádzky na škole mimo SR do 15 dní
2. ospravedlniť neprítomnosť žiaka na vyučovaní do 48 hodín triednemu učiteľovi
3. dbať na riadnu dochádzku žiaka do školského klubu, vyzdvihnúť si ho v určenom čase
4. riadne a včas uhrádzať platby za stravu a školský klub, ak tieto služby využíva
5. utvoriť učiteľom podmienky na individuálne vyučovanie žiaka, ktorý je oslobodený od povinnosti dochádzať do školy
6. zabezpečiť dieťaťu druh a množstvo školských pomôcok nevyhnutných pre riadny priebeh vzdelávacieho procesu
7. zúčastňovať sa na schôdzach rodičovských združení

i) dbať o domácu prípravu dieťaťa na vyučovanie, vytvoriť mu na to vhodné podmienky, zvlášť u žiaka s individuálnym výchovno-vzdelávacím programom.

5. Rodič by mal predkladať návrhy na zlepšenie podmienok výchovno-vzdelávacieho procesu.

6. Za priestupok sa považuje, ak zákonný zástupca ohrozuje výchovu a vzdelávanie maloletého, najmä ak dieťa neospravedlnene vynechá viac ako 60 vyučovacích hodín. Táto skutočnosť bude oznámená príslušným úradom a sankcionovaná.

Článok XI.

Používanie mobilného telefónu

1. Účelom je ustanoviť zásady používania mobilných telefónov žiakmi ZŠ a vymedziť opatrenia v prípade porušenia.

2. Nasledujúci predpis je záväzný pre žiakov pri používaní mobilov a pre zamestnancov pri kontrole dodržiavania zásad používania mobilných telefónov žiakmi.

3. Pod vyučovaním sa rozumie sled vyučovacích hodín a prestávok v čase od 8,00 hod. do 13,15 hod. Ani mimo toho času žiak nepoužíva mobil ako prehrávač hudby v areáli školy.

4. Pod pojmom mobilný telefón alebo mobil sa pre účely tohto predpisu myslí prenosné zariadenie určené na hlasovú a textovú komunikáciu pomocou bezdrôtovej telefónnej siete.

5. Žiak má v čase od 8,00 do 13,15 h mobilný telefón vypnutý. Nepoužíva ho ako náhradu kalkulačky, fotoaparátu, prehrávača hudby.

6. Použiť ho môže iba v odôvodnených prípadoch so súhlasom vyučujúceho, triedneho učiteľa, riaditeľa alebo jeho povereného zástupcu.

7. Žiak nesmie mobil zneužiť na šikanovanie.

8. Podľa závažnosti previnenia sa ukladá niektoré z opatrení: zápis poznámky, napomenutie triednym učiteľom, pokarhanie triednym učiteľom, pokarhanie riaditeľom školy, zníženie známky zo správania.

9. Ak žiakovi počas vyučovania mobilný telefón zazvoní, považuje sa to za hrubé porušenie školského poriadku. Vyučujúci o tom urobí zápis do klasifikačného záznamu triedy. Mobilný telefón vyučujúci odoberie a odovzdá ho vedeniu školy. Mobilný telefón bude vrátený len zákonnému zástupcovi žiaka.

10. Ak žiak počas vyučovania použije mobilný telefón na výhražné textové správy, telefonáty, filmovanie, urobí fotografie alebo inak použije mobilný telefón na ponižovanie ľudskej dôstojnosti, bude to považované za šikanovanie a v takomto prípade vyučujúci navrhne zníženú známku zo správania o jeden stupeň bez postupnosti vymedzenej v školskom poriadku.

11. Triedny učiteľ zodpovedá za vyvodzovanie opatrení pri previnení žiakov a vedení písomnej agendy s tým súvisiacej. Triedny učiteľ zasiela upozornenia na priestupky rodičom.

Článok XII.

Prevencia a riešenie šikanovania na škole

 1. Šikanovaním je akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, ich ohrozovanie alebo zastrašovanie. Ide o cielené a opakované použitie násilia voči žiakovi alebo skupine žiakov, ktorí sa nevedia alebo nemôžu brániť. Šikanovanie môže zanechať následky na psychickom a fyzickom zdraví.

2. Znaky šikanovania

- úmysel bezprostredne smerujúci k fyzickému alebo psychickému ublíženiu druhému

- agresia jedného žiaka alebo skupiny žiakov

- opakované útoky

- nevyrovnaný pomer síl medzi agresorom a obeťou.

3. Prejavy šikanovania

- fyzické útoky, strkanie, potkýnanie

- urážlivé prezývky

- nadávky

- posmech

- tvrdé príkazy vykonať určitú vec proti svojej vôli

- odcudzenie veci

- prehliadanie a ignorovanie obete.

4. V škole sa šikanovanie netoleruje v žiadnych podobách.

5. V rámci účinnej prevencie šikanovania škola:

a) bude vytvárať priaznivú klímu v škole

b) zabezpečí úzku spoluprácu medzi žiakmi, zamestnancami školy a rodičmi, jasne vymedzí možnosť oznamovať aj zárodky šikanovania (pri zachovaní dôvernosti oznámení)

c) školským poriadkom jasne stanoví pravidlá správania vrátane sankcií za ich porušovanie, bude viesť písomnú dokumentáciu o riešení konkrétnych prípadov šikanovania

d) pre pedagogických zamestnancov a rodičov bude organizovať semináre s odborníkmi

zaoberajúcimi sa danou problematikou

e) bude informovať verejnosť o tom, čo robiť v prípade, keď sa dozvedia o šikanovaní (poskytnutie kontaktov na inštitúcie, ktoré sa šikanovaním zaoberajú)

f) zabezpečí vzdelávanie triednych učiteľov, koordinátorov prevencie a výchovných poradcov

v oblasti prevencie šikanovania

g) pri riešení problémov so šikanovaním bude úzko spolupracovať s odborníkmi príslušného centra výchovnej a psychologickej prevencie

h) stanoví oznamovaciu povinnosť pedagogickým aj nepedagogickým zamestnancom okamžite upozorniť na problémy šikanovania vedenie školy, ktoré bude bez meškania problém riešiť a každej obeti poskytne okamžitú pomoc.

6. Metódy riešenia šikanovania školou

- zaistenie ochrany obetiam

- rozhovor so žiakmi, ktorí na šikanovanie upozornili, rozhovor s obeťou, s agresormi

- nájdenie vhodných svedkov (individuálne, prípadne konfrontačné rozhovory so svedkami)

nekonfrontuje sa obeť a agresor

- zabránenie agresorom krivo vypovedať, izolovanie, neumožnenie dohody na spoločnej výpovedi

- kontaktovanie zákonných zástupcov

- kontaktovanie centra výchovného a psychologického poradenstva alebo diagnostického centra

- poskytnutie podpory obeti

- nahlásenie závažnejšieho prípadu šikanovania polícii

7. Opatrenia

Pre obete:

* odporúčanie rodičom obetí vyhľadať individuálnu odbornú starostlivosť
* zorganizovanie skupinového intervenčného programu riaditeľkou školy v spolupráci s centrom výchovného a psychologického poradenstva.

Pre agresorov:

* odporúčanie rodičom agresorov vyhľadať individuálnu odbornú starostlivosť
* udelenie výchovného opatrenia – napomenutie a pokarhanie triednym učiteľom, pokarhanie riaditeľom školy, zníženie známky zo správania

V mimoriadnych prípadoch:

* odporučenie rodičom umiestniť žiaka na dobrovoľný diagnostický pobyt do príslušného diagnostického centra alebo liečebno-výchovného sanatória
* oznámenie príslušnému ÚPSV a R – odbor sociálno-právnej ochrany detí za účelom využitia nutných výchovných opatrení v prospech maloletých v zmysle zákona č. 195/1998 o sociálnej pomoci, v znení neskorších predpisov

 - oznámenie príslušnému útvaru policajného zboru SR, ak došlo k závažnejšiemu prípadu šikanovania, pri ktorom je podozrenie, že bol spáchaný trestný čin.

8. Spolupráca školy s rodičmi žiakov:

- pri podozrení zo šikanovania škola predvolá zákonných zástupcov obete i agresorov na pohovor s riaditeľom školy v prítomnosti výchovného poradcu alebo koordinátora prevencie, z ktorého sa vyhotoví písomný zápis

- upozorní rodičov, aby sledovali možné príznaky šikanovania a ponúkne im pomoc

- zabezpečí taktný prístup a zachovanie dôvernosti informácií zo strany pedagogických zamestnancov.

**Príloha č.1**

**Školský poriadok ŠKD** je spracovaný podľa platných predpisov:

* vyhlášky Ministerstva školstva Slovenskej republiky č. 306/2009 Z.z. o školskom klube detí, školskom stredisku záujmovej činnosti...,
* Zákona č. 245/2008 Z.z. o výchove a vzdelávaní (školský zákon),
* vnútorného poriadku školy.
1. **Všeobecné ustanovenia**
* Školský klub detí je školským výchovno-vzdelávacím zariadením.
* Školský klub detí zabezpečuje pre deti, ktoré plnia povinnú školskú dochádzku na základnej škole, činnosť podľa výchovného programu školského zariadenia zameranú na ich prípravu na vyučovanie a na oddych v čase mimo vyučovania.
* Riaditeľ školy určuje počet oddelení podľa počtu prihlásených žiakov na pravidelnú dochádzku.
* Výchovno-vzdelávaciu činnosť organizujú vychovávateľky v  jednotlivých oddeleniach.
1. **Prijímanie detí do ŠKD**
	* Deti do školského klubu prijíma riaditeľ školy na základe písomnej žiadosti zákonného zástupcu.
	* Do klubu sa prednostne prijímajú žiaci nižších ročníkov základnej školy, ktorí sú

prihlásení na pravidelnú dochádzku.

* + Na základe predložených písomností, riaditeľstvo vydá rodičovi Rozhodnutie o prijatí do ŠKD a vychovávateľka vyplní Osobný spis dieťaťa, ktorý podlieha ochrane osobných údajov.
	+ Dieťa sa zaraďuje do ŠKD na jeden školský rok.

**Odhlásenie detí z ŠKD**

* Odhlásenie dieťaťa z klubu sa uskutoční na základe písomnej žiadosti zákonného zástupcu.
* Ak rodič odhlási dieťa z činnosti v klube v priebehu mesiaca, nemá nárok na vrátenie poplatku.
1. **Práva a povinnosti detí a ich zákonných zástupcov v klube**

**Dieťa má právo na:**

* rovnoprávny prístup k výchove a vzdelávaniu mimo vyučovania,
* výchovu a vzdelávanie mimo vyučovania v štátnom jazyku a materinskom jazyku v rozsahu ustanovenom školským zákonom,
* individuálny prístup rešpektujúci jeho schopnosti, možnosti, nadanie a zdravotný stav v rozsahu ustanovenom v školskom zákone,
* úctu k jeho vierovyznaniu, svetonázoru, národnostnej a etnickej príslušnosti,
* poskytovanie poradenstva a služieb spojených s výchovou a vzdelávaním mimo vyučovania,
* výchovu a vzdelávanie mimo vyučovania v bezpečnom a hygienicky vyhovujúcom prostredí,
* organizáciu výchovy a vzdelávania mimo vyučovania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
* úctu k jeho osobe a na zabezpečenie ochrany proti fyzickému, psychickému a sexuálnemu násiliu,
* slobodnú voľbu výchovno-vzdelávacej a záujmovej činnosti v čase mimo vyučovania v súlade so svojimi možnosťami, záujmami a v rozsahu ustanovenom výchovným programom,
* informácie týkajúce sa jeho osoby a jeho výchovno-vzdelávacích výsledkov,
* ohľaduplné a taktné zaobchádzanie zo strany vychovávateľov a ostatných detí v oddelení a v ŠKD.

**Dieťa je povinné:**

* neobmedzovať svojím konaním práva ostatných osôb zúčastňujúcich sa na výchove a vzdelávaní v ŠKD,
* dodržiavať školský poriadok, školský poriadok ŠKD a ďalšie vnútorné predpisy,
* chrániť pred poškodením majetok školy, majetok ŠKD a majetok, ktorý ŠKD využíva na výchovu a vzdelávanie, didaktické pomôcky, hračky a pod.,
* konať tak, aby neohrozovalo svoje zdravie a bezpečnosť, ako aj zdravie a bezpečnosť osôb zúčastňujúcich sa na výchove a vzdelávaní v ŠKD,
* rešpektovať a dodržiavať pokyny zamestnancov ŠKD a školy,
* dodržiavať čas a spôsob odchodu z ŠKD uvedenom v osobnom spise dieťaťa, v prípade iného času odchodu predloží písomný súhlas zákonného zástupcu,
* neodchádzať z ŠKD bez súhlasu vychovávateľa,
* udržiavať poriadok v ŠKD,
* dodržiavať základné hygienické a kultúrne pravidlá.

**Zákonný zástupca má právo:**

* oboznámiť sa s výchovným programom ŠKD a so školským poriadkom ŠKD,
* byť informovaný o výchovno-vzdelávacích výsledkoch svojho dieťaťa,
* na poskytnutie poradenských služieb vo výchove svojho dieťaťa,
* zúčastňovať sa, spolupracovať, pomáhať pri tvorbe aktivít výchovného a záujmového charakteru po predchádzajúcom súhlase riaditeľa školy a vychovávateľky daného oddelenia.

**Zákonný zástupca je povinný:**

* odovzdať vychovávateľke údaje o dĺžke pobytu dieťaťa v ŠKD, o jeho odchode a spôsobe odchodu,
* zaistiť aby dieťa prihlásené k pravidelnej dochádzke dochádzalo riadne do ŠKD v termíne uvedenom v osobnom spise dieťaťa,
* písomne, s vlastnoručným podpisom, oznámiť každú odchýlku v dennej dochádzke s uvedením dátumu zmeny, presnú hodinu odchodu dieťaťa z ŠKD,
* informovať vychovávateľku daného oddelenia o závažných skutočnostiach, ktoré by mali vplyv na priebeh činnosti v ŠKD,
* rešpektovať školský poriadok ŠKD a pokyny vychovávateľky,
* vyzdvihnúť si dieťa z ŠKD do 16:30 hod. V prípade ak sa tak nestane, službukonajúca vychovávateľka môže túto skutočnosť riešiť v spolupráci s obecnou políciou.
1. **Prevádzka a vnútorný poriadok klubu**
* Na začiatku školského roka vychovávateľka poučí deti o vnútornom poriadku školy, školskom poriadku ŠKD, bezpečnosti pri práci, dodržiavaní zásad hygieny. O poučení urobí  vychovávateľka záznam v knihe ŠKD.
* Každú organizovanú činnosť s deťmi mimo areálu školy ohlási vychovávateľka vedeniu školy.
* Všetky písomné žiadosti a tlačivá od zákonného zástupcu dieťaťa musia byť podpísané.
* Nosenie drahých a nebezpečných predmetov do ŠKD je zakázané.
* Dieťa v klube musí mať prezuvky.
* Odporúčame označiť deťom osobné veci (vetrovku, kabát, bundu, prezuvky, topánky), z dôvodu zámeny, krádeže a pod.
* Rodič nevchádza do triedy – iba vo veľmi súrnom prípade.

**4.1. Prevádzka oddelení, schádzanie, rozchádzanie detí**

Prevádzka oddelení (režim dňa):

ŠKD ponúka rannú prevádzku od 630hod. a  popoludňajšiu činnosť podľa skončenia vyučovania detí v triedach. Deti podľa rozdelenia prichádzajú do jednotlivých oddelení.

Činnosť ranná

630 - 730 Príchod detí, hry, individuálna činnosť, odchod do tried na vyučovanie.

Činnosť po skončení vyučovania

1130/1225/1315 Sústredenie detí v jednotlivých oddeleniach ŠKD - podľa ukončenia vyučovania, osobná hygiena, príprava na obed

1130 – 1330 Obed

1500 – 1515  Olovrant

V jednotlivých oddeleniach podľa „Rozvrhu týždennej činnosti v ŠKD“ výchovno- vzdelávaciu činnosť tvoria po sebe nasledujúce činnosti:

* činnosť odpočinková, činnosť rekreačná
* príprava na vyučovanie
* spontánne hry, čítanie, individuálna činnosť

**Schádzanie detí:**

* za bezpečnosť detí v ŠKD zodpovedá od príchodu do klubu až do odchodu z neho vychovávateľka ŠKD alebo zastupujúca osoba,
* do oddelení v rannej činnosti deti prichádzajú podľa zápisu, a podľa potreby pre daný deň,
* do oddelení po skončení vyučovania deti prichádzajú podľa rozdelenia, zúčastňujú sa pripravovaných aktivít podľa rozvrhu výchovných činností,
* ak sú vytvorené oddelenia z viacerých tried, príchod detí do ŠKD zabezpečuje učiteľ, ktorý má poslednú vyučovaciu hodinu.

V prípade, ak ŠKD navštevujú deti 2. stupňa, tieto deti prichádzajú do klubu samé po skončení vyučovania.

**Rozchádzanie (odchody) detí:**

* dieťa je uvoľňované z klubu podľa písomného záznamu od rodičov,
* zákonný zástupca je povinný písomne uviesť, ktorým osobám možno dieťa vydať,
* všetky zmeny zákonný zástupca oznamuje písomne,
* za odchod dieťaťa z ŠKD zodpovedá vychovávateľka, ktorá odovzdá dieťa rodičom, za dieťa, ktoré chodí domov samo, zodpovedá po opustení priestorov klubu- školy rodič,
* dieťa nemôže byť uvoľnené z ŠKD na telefonický podnet zákonného zástupcu dieťaťa,
* dieťa môže použiť mobil iba v odôvodnených prípadoch so súhlasom vychovávateľa (vyhláška 320/2008 Ministerstva školstva Slovenskej republiky z 23. júla 2008 o základnej škole § 20 – Pravidlá správania),
* za deti, ktoré sa v čase prevádzky klubu zúčastňujú súťaží, vystúpení - na základe súhlasu vydaného riaditeľom školy zodpovedá poverený pedagogický pracovník, ktorý ich sprevádza na danú súťaž, vystúpenie a prinesie ich späť do klubu.

**4.2. Organizácia v oddelení**

* výchovno-vzdelávacia činnosť je zameraná na činnosť oddychového, rekreačného, záujmového charakteru a prípravy na vyučovanie,
* dodržiava sa pravidelné striedanie oddychovej a záujmovej aktivity dieťaťa s aktivitou súvisiacou s prípravou na vyučovanie,
* činnosť je riadená Rozvrhom týždenných činností,
* v čase určenom na prípravu na vyučovanie si deti podľa pokynov starostlivo vypracujú úlohy, opakujú učivo, vychovávateľka nie je zodpovedná za správnosť úlohy, rodič je povinný úlohy skontrolovať,
* v oblasti rekreačného charakteru – vychádzkami, pobytom vonku, športovými aktivitami sa umožňuje deťom, čo najviac voľného času tráviť pohybom,
* na záujmovú činnosť majú deti možnosť využívať školský dvor, počítačovú učebňu, školskú knižnicu a zariadenia mimo školy, klubu – podľa zváženia vychovávateľky,
* vychovávateľka aspoň jeden deň vopred oboznámi rodičov o činnostiach, ktoré sa konajú mimo klubu, školy.

**Organizácia v jedálni**

* Súčasťou výchovnej činnosti je aj stravovanie detí v školskej jedálni.
* Deti prichádzajú do jedálne slušne, správajú sa ticho, správne stolujú.
* Odhlasovanie z obedov zabezpečujú rodičia.

**4.3. Pobyt detí vonku**

* Pri hrách, športových aktivitách je vychovávateľka povinná poučiť deti o bezpečnosti.
* So športovým náradím deti pracujú len pod dozorom vychovávateľky.
* Pri vychádzkach, výletoch a iných podujatiach mimo objektu školy, klubu zodpovedá vychovávateľka za deti až do ich rozchodu pred objektom školy,
* V prípade úrazu poskytne vychovávateľka prvú pomoc, oznámi to vedeniu školy, informuje rodiča, spíše záznam o školskom úraze. Pri poskytovaní prvej pomoci zabezpečí bezpečnosť ostatných detí.

**4.4. Organizácia záujmovej (krúžkovej) činnosti**

* odchod detí do záujmových krúžkov mimo klubu, školy je umožnený po písomnom nahlásení rodičov (do ZUŠ, športových klubov...),
* počas konania záujmovej činnosti – záujmových krúžkov, prípravy na súťaže a pod. uskutočňovaných v budove školy, vyučujúci, vedúci útvaru preberajú deti od vychovávateliek osobne do svojej zodpovednosti a po skončení činnosti deti osobne odovzdajú do oddelenia vychovávateľke.

Prerokované a schválené pedagogickou radou 21.09.2017